《杂兴 其五》
宋代·方一夔

天地生生不尽仁，惟梅先得一年春。花神铨次初编谱，月老庄严妙写真。

索笑暗添风度爽，嚼香清洗肺肝尘。莫嫌删后多题品，自二南来有几人。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。